b'\n_START_ARTICLE_\nA Kind of Magic (sang)\n_START_PARAGRAPH_\n\xc2\xabA Kind of Magic\xc2\xbb er en sang av det britiske rockebandet Queen, skrevet av Roger Taylor som ble sluppet 17. mars 1986. Nummeret ble skrevet for filmen Highlander, som Queen satte musikk til. Uttrykket \xc2\xaba kind of magic\xc2\xbb brukes av Christopher Lambert i filmen, og det etterlot et s\xc3\xa5 sterkt inntrykk hos Taylor at han ble inspirert til \xc3\xa5 skrive en sang rundt dette. I teksten er det ogs\xc3\xa5 flere andre referanser til filmen, som uttrykkene \xc2\xabone prize, one goal\xc2\xbb og \xc2\xabno mortal man\xc2\xbb. _NEWLINE_Opprinnelig gjorde Queen et opptak av sangen med en rockmix som skulle brukes i filmens sluttsekvens. Senere mikset Freddie Mercury om sangen, s\xc3\xa5 den ble mer pop-aktig enn i filmen, for albumet A Kind of Magic._NEWLINE_Sangen n\xc3\xa5dde Topp 10 i Storbritannia i 1986 og var en popul\xc3\xa6r sang p\xc3\xa5 bandets turne samme \xc3\xa5ret (som var bandets siste med alle fire medlemmene).'